Hvis ovenstående er et sandfærdigt billede af din normale kost, så ligner det lidt at du har en ret lav basisforbrænding for en mand på din størrelse? Jeg forestiller mig at der måske alligevel kommer lidt mere sukker ind, end du helt selv er klar over.  Jeg kan anbefale dig at prøve madlog.dk til at tælle kalorier. Du behøver ikke at taste alt ind slavisk gennem hele dit vægttabsforløb - du kan sikkert klare dig med et abonnement til 4 uger, og så bare tast alt ind som du spiser, bare for at få en klar idé om præcis hvor stor en procentdel af dit energiindtag der kommer fra fx en teske sukker eller en stribe mayonnaise. Det hjælper gevaldigt når man i dagligdagen skal træffe de små valg, som til sammen har det med at løbe op uden man egentlig opdager det.  En anden ting som aldrig skader, er at skrue op for mængden af grøntsager, ved at erstatte så meget frugt og hvide kulhydrater du kan med nogle grove grøntsager, så som kål. Det mætter enormt godt, og har næsten ingen kalorier.